CELEX: 31993D0037
Language: el
Date: 1992-12-18 00:00:00
Title: 93/37/ΕΟΚ: Απόφαση της Επιτροπής της 18ης Δεκεμβρίου 1992 για την τροποποίηση της απόφασης 91/28/ΕΟΚ που επιτρέπει σε ορισμένα κράτη μέλη να προβλέπουν παρεκκλίσεις από ορισμένες διατάξεις της οδηγίας 77/93/ΕΟΚ όσον αφορά τις πατάτες για ανθρώπινη κατανάλωση, καταγωγής Τουρκίας (Τα κείμενα στην γερμανική, γαλλική και ολλανδική γλώσσα είναι τα μόνα αυθεντικά)

Avis juridique important

|

31993D0037

93/37/ΕΟΚ: Απόφαση της Επιτροπής της 18ης Δεκεμβρίου 1992 για την τροποποίηση της απόφασης 91/28/ΕΟΚ που επιτρέπει σε ορισμένα κράτη μέλη να προβλέπουν παρεκκλίσεις από ορισμένες διατάξεις της οδηγίας 77/93/ΕΟΚ όσον αφορά τις πατάτες για ανθρώπινη κατανάλωση, καταγωγής Τουρκίας (Τα κείμενα στην γερμανική, γαλλική και ολλανδική γλώσσα είναι τα μόνα αυθεντικά)  

Επίσημη Εφημερίδα αριθ. L 016 της 25/01/1993 σ. 0042 - 0043

ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Δεκεμβρίου 1992 για την τροποποίηση της απόφασης 91/28/ΕΟΚ που επιτρέπει σε ορισμένα κράτη μέλη να προβλέπουν παρεκκλίσεις από ορισμένες διατάξεις της οδηγίας 77/93/ΕΟΚ όσον αφορά τις πατάτες για ανθρώπινη κατανάλωση  καταγωγής Τουρκίας (Τα κείμενα στην ολλανδική, γαλλική και γερμανική γλώσσα είναι τα μόνα αυθεντικά)(93/37/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα (1), όπως τροποποιήθηκε τελευταία από την οδηγία 92/103/ΕΟΚ (2) της Επιτροπής  και ιδίως το άρθρο 14 παράγραφος 3,  τις αιτήσεις που υπέβαλαν το Βέλγιο, η Ομοσπονδιακή Δημοκρατία της Γερμανίας, το Λουξεμβούργο και οι Κάτω Χώρες,  Εκτιμώντας:  ότι, βάσει των διατάξεων της οδηγίας 77/93/ΕΟΚ, οι κόνδυλοι πατάτας καταγωγής Τουρκίας, δεν είναι καταρχήν δυνατό να εισαχθούν στην Κοινότητα επειδή υπάρχει κίνδυνος εισαγωγής εξωτικών ασθενειών της πατάτας οι οποίες δεν είναι άγνωστες στην Κοινότητα- ότι, με τις αποφάσεις 91/28/ΕΟΚ (3), 91/610/ΕΟΚ (4), η Επιτροπή επέτρεψε τέτοιες παρεκκλίσεις με αναθεωρημένους όρους όσον αφορά τις πατάτες για ανθρώπινη κατανάλωση καταγωγής Τουρκίας- ότι η απόφαση 91/610/ΕΟΚ ορίζει ότι η άδεια αυτή λήγει στις 15 Ιουνίου 1992- ότι οι διατάξεις των παραρτημάτων της οδηγίας 77/93/ΕΟΚ έχουν αναθεωρηθεί, λαμβανομένου υπόψη του κινδύνου εμφάνισης παρασίτων για να προσαρμοσθούν οι σχετικές διατάξεις στην αντίληψη της ενιαίας αγοράς- ότι η εκτίμηση του κινδύνου εμφάνισης παρασίτων αποτέλεσε τη βάση τροποποίησης και αναθεώρησης του συγκεκριμένου παραρτήματος IV της εν λόγω οδηγίας- ότι, εντούτοις, σύμφωνα με τις διατάξεις της οδηγίας 91/683/ΕΟΚ (5) του Συμβουλίου τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι απαραίτητες για τη συμμόρφωση προς τις διατάξεις της οδηγίας 91/683/ΕΟΚ έξι  μήνες μετά τις αναθεώρησεις των παραρτημάτων Ι έως V της οδηγίας 77/93/ΕΟΚ- ότι, φαίνεται ότι η αναθεώρηση καθυστέρησε- ότι η έγκριση εφαρμόζεται με την επιφύλαξη των διατάξεων για την κατάργηση των ενδοκοινοτικών συνοριακών ελέγχων, από 1ης Ιανουαρίου 1993- ότι οι περιστάσεις που δικαιολογούν την άδεια ισχύουν ακόμη- ότι, ως εκ τούτου, η άδεια πρέπει να παραταθεί- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Φυτοϋγειονομικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 91/28/ΕΟΚ τροποποιείται ως εξής:  1. Στο άρθρο 1, παράγραφος 2 στοιχείο ε), η αναφορά στο έτος "1991" αντικαθίσταται από την αναφορά στο έτος "1992".  2. Στο άρθρο 2 παράγραφος 1 οι όροι "μεταξύ της 1ης Φεβρουαρίου 1993 και μέχρι λήξεως της προθεσμίας για να ενσωματωθούν στην εθνική νομοθεσία οι τροποποιήσεις της οδηγίας 77/93/ΕΟΚ, όπως αναφέρεται στο άρθρο 3 παράγραφος 1 της οδηγίας 91/683/ΕΟΚ, ή το  αργότερο στις 15 Ιουνίου 1993, τελευταία ημερομηνία εισόδου στην Κοινότητα".  3. Στο άρθρο 3, η ημερομηνία "1η Αυγούστου 1992" αντικαθίσταται από την ημερομηνία "1η Αυγούστου 1993".  4. Στο παράρτημα ΙΙ σημείο 8, η απόφαση "91/610/ΕΟΚ" αντικαθίσταται από την απόφαση "93/37/ΕΟΚ".  Άρθρο 2  Η παρούσα απόφαση απευθύνεται στο Βασίλειο του Βελγίου, την Ομοσπονδιακή Δημοκρατία της Γερμανίας, το Μεγάλο Δουκάτο του Λουξεμβούργου και το Βασίλειο των Κάτω Χωρών.  Βρυξέλλες, 18 Δεκεμβρίου 1992.  Για την Επιτροπή Ray MAC SHARRY Μέλος της Επιτροπής (1) ΕΕ αριθ. L 26 της 31. 1. 1977, σ. 20.  (2) ΕΕ αριθ. L 363 της 11. 12. 1992, σ. 1.  (3) ΕΕ αριθ. L 16 της 22. 1. 1991, σ. 31.  (4) ΕΕ αριθ. L 331 της 3. 12. 1991, σ. 22.  (5) ΕΕ αριθ. L 376 της 31. 12. 1991, σ. 29.